CELEX: 62009CN0049
Language: da
Date: 2009-02-02 00:00:00
Title: Sag C-49/09: Sag anlagt den 2. februar 2009 — Kommissionen for De Europæiske Fællesskaber mod Republikken Polen

1.5.2009   
            
            
               DA
            
            
               Den Europæiske Unions Tidende
            
            
               C 102/11
            
         Sag anlagt den 2. februar 2009 — Kommissionen for De Europæiske Fællesskaber mod Republikken Polen
   (Sag C-49/09)
   2009/C 102/15
   Processprog: polsk
   
      Parter
   
   
      Sagsøger: Kommissionen for De Europæiske Fællesskaber (ved D. Triantafyllou og K. Herrmann, som befuldmægtigede)
   
      Sagsøgt: Republikken Polen
   
      Sagsøgerens påstande
   
   
               —
            
            
               Det fastslås, at Republikken Polen har tilsidesat sine forpligtelser i henhold til artikel 98 i direktiv 2006/112/EF af 28. november 2006 om det fælles merværdiafgiftssystem (1), jf. bilag III, idet den i henhold til artikel 41, stk. 2, i o ustawa podatku od towarów i usług (lov om afgift af varer og tjenesteydelser) af 11. marts 2004, jf. punkt 45 og 47 i bilag III til denne lov, har anvendt en nedsat merværdiafgiftssats på 7 % på levering, indførsel og erhvervelse inden for Fællesskabet af babytøj og beklædningstilbehør til babyer samt børnesko.
            
         
               —
            
            
               Republikken Polen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Efter Kommissionens opfattelse er anvendelsen af en nedsat merværdiafgiftssats på 7 % på levering, indførsel og erhvervelse inden for Fællesskabet af babytøj og beklædningstilbehør til babyer samt børnesko i henhold til artikel 41, stk. 2, i ustawa podatku od towarów i usług af 11. marts 2004, jf. punkt 45 og 47 i bilag III til denne lov, i strid med artikel 98 i direktiv 2006/112. Anvendelsen af denne nedsatte afgiftssats på de nævnte varer er ikke omfattet af nogen af de undtagelser, som Republikken Polen er blevet indrømmet ved kapitel 9 (»Fiskale Bestemmelser«), punkt 1, litra a), i bilag XII til akten vedrørende Republikken Polens tiltrædelse af Den Europæiske Union eller ved artikel 128 i direktiv 2006/112.
   
      (1)  EUT L 347 af 11.12.2006, s. 1.